laion/Wikipedia-Exotic huggingface dataset:
ედუარდ კოკოითი

ედუარდ ჯაბეს ძე კოკოითი (ოს. Кокойты Джабейы фырт Эдуард; დ. 31 ოქტომბერი, 1964) — ეგრეთ წოდებული სამხრეთ ოსეთის დე ფაქტო პრეზიდენტი 2001 წლის 18 დეკემბრიდან 2011 წლის 10 დეკემბრამდე. დაიბადა ცხინვალში, დაამთავრა მე-5 საშუალო სკოლა. მცირე ხანი რადიოსაკვანძო განყოფილებაში ელექტრომექანიკოსად მუშაობდა. 1980 წელს საქართველოს სსრ-ის ჩემპიონი ხდება თავისუფალ ჭიდაობაში; მოგვიანებით - სპორტის ოსტატი. 1988 წელს დაამთავრა სამხრეთ ოსეთის ოლქის პედაგოგიური ინსტიტუტის ფიზკულტურის მასწავლებლის ფაკულტეტი. ინსტიტუტში ირჩევენ კომკავშირის კომიტეტის მდივნად, რის შემდეგ კომკავშირის სტრუქტურებში განაგრძობს მუშაობას. 1990-1991 წლების კონფლიქტის პერიოდში შექმნა და მეთაურობდა ოსეთის დამცველთა რაზმს, რომელიც თავის მხრივ კრი კოჩიევის ჯგუფის ნაწილი იყო. 1990-1993 წლებში სამხრეთ ოსეთის ოლქის პარლამენტის დეპუტატია. 1997 წლის თებერვალში სამხრეთ ოსეთის ოლქის პირველი პრეზიდენტის ბრძანებით დაინიშნა ამავე რესპუბლიკის სავაჭრო წარმომადგენლად რუსეთის ფედერაციაში. 2001 წლის ნოემბერ-დეკემბრის საპრეზიდენტო არჩევნებში სამხრეთ ოსეთის მეორე პრეზიდენტი ხდება, იმარჯვებს რა ხმების 53%-ით. კოკოევის გამარჯვება მოულოდნელი, თუმცა მეტწილად თედეევის კლანის, სამხრეთ ოსეთის ერთ-ერთი ყველაზე გავლენიანი ოჯახი, მხარდაჭერის დამსახურება იყო, შესაძლოა მისი ალბერტ "დიკ" თედეევთან და მის ძმა ჯამბულატთან მეგობრობის გამო. ეს უკანასკნელი მსოფლიო ჩემპიონია თავისუფალ ჭიდაობაში და რუსეთის გუნდის მწვრთნელია, რომელმაც მეტწილად დააფინანსა და ორგანიზება გაუწია კოკოითის საარჩევნო კამპანიას. კლანი ადრე ლუდვიგ ჩიბიროვს უჭერდა მხარს, თუმცა მათ შორის მომხდარი უთანხმოების შემდეგ კოკოითს მიემხრო. კოკოითის გაპრეზიდენტების შემდეგ თედეევის კლანის წევრები ამ არცნობილი რესპუბლიკის საბაჟო სამსახურისა და ტვირთგადაზიდვების გამგებლები გახდნენ ტრანსკავკასიის მაგისტრალზე როკის გვირაბის გავლით. ეს მაგისტრალი რუსეთსა და სამხრეთ ოსეთს შორის სასიცოცხლო მნიშვნელობის არტერიაა, რაც ასევე მთავარი გზაა კონტრაბანდის, ნარკოტიკებისა და იარაღის ვაჭრობისთვის. ამ მაგისტრალით მიღებული შემოსავლები უმთავრესი შემოსავალია სამხრეთ ოსეთის მთავრობისთვის. 2003 წლის ივლისში კოკოითი თედეევთა წინააღმდეგ ილაშქრებს, ათავისუფლებს რა თედეევს უშიშროების საბჭოს მდივნის თანამდებობიდან, ხოლო კლანის კერძო შეირაღებულ დაჯგუფებას იარაღის დაყრას უბრძანებს. კოკოითის მტკიცებით უშიშროების საბჭოს მდივანს, ისევე როგორც თავდაცვისა და უშიშროების თავმჯდომარეს კრიმინალებთან ჰქონდათ კავშირი. ამ ინციდენტს ცხინვალში სროლები და შეხლა-შემოხლა მოჰყვა. კოკოითს საქართველოს მთავრობასთან მტკიცე პოზიცია უჭირავს გაერთიანების წინააღმდეგ, თუმცა მზადყოფნას გამოთქვამს სამშვიდობო მოლაპარაკებაზე იმ შემთხვევაში თუ სამხრეთ ოსეთს საქართველო დამოუკიდებელ სახელმწიფოდ აღიარებს (რასაც თბილისის მთავრობა კატეგორიულად უარყოფს). შეგიძლიათ იხილოთ მედიაფაილები თემაზე „ედუარდ კოკოითი“ ვიკისაწყობში. ↑ ედუარდ კოკოითმა თანამდებობა დატოვა
მექსიკის ყურე

მექსიკის ყურე – ატლანტის ოკეანის ნაწილი, წყლის აუზი, რომელიც შემოფარგლულია ჩრდილოეთ ამერიკის კონტინენტითა და კუნძულ კუბით. უფრო კონკრეტულად, ჩრდილოეთით, ჩრდილო-დასავლეთით და ჩრდილო-აღმოსავლეთით შემოფარგლულია აშშ-ის, სამხრეთით და სამხრეთ-დასავლეთით მექსიკის და სამხრეთ-აღმოსავლეთით კუბის სანაპირო ზოლით. ყურე წააგავს უხეშ ოვალს. ატლანტის ოკეანეს უერთდება ფლორიდის სრუტით, რომელიც კუბასა და აშშ-ს შორის მდებარეობს, კარიბის ზღვას კი - იუკატანის სრუტით კუბასა და მექსიკას შორის. ოკეანესთან ნაკლები კავშირის გამო, ყურეში მიქცევა-მოქცევის დონე საკმაოდ მცირეა. ყურის მთლიანი ფართობი 1. 6 მლნ კვადრატულ კილომეტერს შეადგენს. ყურეს ნახევარზე მეტი საკმაოდ თავთხელია. უღრმესი წერტილი – სიგსბის ღრმული 4. 384 მეტრია, რომლის სიგრძეც 550 კილომეტრია. ეს ღრმული დაახლოებით 300 მილიონი წლის წინ წარმოიშვა ზღვის ფსკერის დაწევის შედეგად. დღეისათვის, ცოტა რამაა ცნობილი მექსიკის ყურის გეოლოგიური წარსულის შესახებ. ზოგიერთი მეცნიერის აზრით, ეს აუზი წარმოიშვა პალეოზოიუკურ ხანის დასაწყისში, მაგრამ მკვლევართა უმრავლესობას მიაჩნია, რომ ეს მოხლდა ლაპეოზოიკური ხანის დასასრულს, როდესაც მოხდა ერთი დიდი სუპერკონტინენტის, პანგეას გახლეჩვა და კონტინენტური ფილების ერთმანეთთან შეჯახება. მართალია ამერიკის კონტინენტი ქრისტეფორე კოლუმბმა აღმოაჩინა, მაგრამ მისი გემები მექსიკის ყურეში არ შესულან. პირველი ევროპელი ვინც ამ ყურეში იმოგზაურა, იყო ამერიგო ვესპუჩი 1497 წელს. ის გაუყვა ცენტრალური ამერიკის სანაპირო ზოლს, შემდეგ ფლორიდის სრუტის გავლით ისევ უკან, ატლანტის ოკეანეში დაბრუნდა. თავის წერილებში ვესპუჩი ამ მოგზაურობას დაწვრილებით აღწერს. ევროპაში დაბრუნების შემდეგ, მისი ექსპედიციის ერთ-ერთმა წევრმა, ხუან-დე-ლა-კოსამ შეადგინა რუკა, რომელზეც კუბა როგორც კუნძული ისე დაიტანა. მექსიკის ყურის აღმოსავლეთი, ჩრდილოეთი და ჩრდილო-დასავლეთი სანაპირო, აშშ-ის სანაპირო ზოლს წარმოადგენს, კონკრეტულად ესაა შემდეგი შტატები: ფლორიდა, ალაბამა, მისისიპი, ლუიზიანა და ტეხასი. საერთო ჯამში, მექსიკის ყურეზე აშშ-ის სანაპირო ზოლის სიგრძე შეადგენს 2. 700 კმ-ს. აშშ-ს ტერიტორიიდან ყურეს ერთვის 31 მდინარე. უბის სამხრეთ-დასავლეთი და სამხრეთი სანაპირო წარმოადგენს მექსიკის სანაპირო ზოლს, ესაა შტატები: ტამაულიპასი, ვერაკრუსი, ტაბასკო, კამპეჩე, იუკატანი და კინტანა-როო. ყურის სანაპირო ზოლის მექსიკის წილი შეადგენს 2. 243 კმ-ს. მექსიკის ყურეს სამხრეთ-აღმოსავლეთით ესაზღვრება კუბა. ყურე მექსიკის, კუბის და აშშ-ის თევზის მრეწველობის ერთ-ერთ უმნიშვნელოვანესი ადგილია. მექსიკის ყურე - ბრიტანიკა მექსიკის ყურის ძირითადი მონაცემები Resource Database for Gulf of Mexico Research Gulf of Mexico Integrated Science დაარქივებული 2008-06-03 საიტზე Wayback Machine.
გიბრალტარის სრუტე

გიბრალტარის სრუტე (არაბ.: مضيق جبل طارق, ესპ.: Estrecho de Gibraltar) — სრუტე რომელიც აერთებს ხმელთაშუა ზღვას ატლანტის ოკეანესთან. მეზღვაურები მას შემოკლებით „სტროგს“ უწოდებენ. კონტინენტებს შორის მოქცეული ხმელთაშუა ზღვის წყლის აორთქლების დონე გაცილებით აღემატება მასში ჩადენილი მდინარეების წყლების მასას. გიბრალტარის სრუტის შედარებით მაღალი ფუძე ლიმიტს უქმნის ატლანტის ნაკლებად მლაშე ცივი წლის შერევას თბილ ხმელთაშუა ზღვის წლებთან. ეს უკანასკნელი იმდენად მარილიანია, რომ ის მუდმივად შემოდენილი ატლანტის წლის ქვეშ იძირება და ქმნის ზემლაშე ქვედა წყლის ფენას, რომელსაც ხმელთაშუა განადენს უწოდებენ. ის მიედინება კონტინენტიდან შორს და ქვევით, ჰკარგავს მარილიანობას, სანამ დაახ. 1000 მეტრის სიღრმეზე ატლანტის წყალთან შერევით არ გაწონასწორდება. სახელი მომდინარეობს არაბულიდან „ჯებელ ალ ტარიქ“, რაც ტარიქის ქვას ნიშნავს. სახელი მიუთითებს ბერბერ მუსლიმთა გენერალ ტარიქ იბნ-ზიიადზე, რომელმაც იბერიის ნახევარკუნძული 711 წელს დაიპყრო. ვიკისაწყობში არის გვერდი თემაზე: გიბრალტარის სრუტე (ინგლისური) Climate Control Requires a Dam at the Strait of Gibraltar დაარქივებული 2009-02-22 საიტზე Wayback Machine. (ესპანური) Estudios Geográficos del Estrecho de Gibraltar დაარქივებული 2006-02-12 საიტზე Wayback Machine.
The Flaming Lips

The Flaming Lips — ამერიკული როკ-ჯგუფი, ჩამოყალიბებული ოკლაჰომა-სიტიში, 1983 წელს. ჯგუფი ცნობილი გახდა ფსიქოდელიური როკის ჟღერადობით, სპეის როკის სტილის ტექსტებით და სიმღერებისა და ალბომების უცნაური სახელწოდებებით, მაგალითად - Psychiatric Explorations of the Fetus with Needles, Free Radicals (A Hallucination of the Christmas Skeleton Pleading with a Suicide Bomber) და Yeah, I Know It's a Drag... But Wastin' Pigs Is Still Radical. მათ საკონცერტო გამოსვლებს ახლავს ფერადი შოუ, კოსტუმირებული სანახაობები, გასაბერი ბუშტები, თოჯინები, ვიდეო-პროექციები, გიგანტური ხელები, კონფეტის დიდი რაოდენობა და ლიდერ უეინ კოინის საყვარელი ატრიბუტი - პლასტიკური ბუშტი, რომელშიც თავად ჯდება და მაყურებლებს შორის მოძრაობს. 2002 წელს ჟურნალმა Q The Flaming Lips დაასახელა თავის ტრადიციულ გამოკითხვაში ’’50 ჯგუფი, რომელიც უნდა იხილო, სანამ მოკვდები’’. 1980 და 1990-იან წლებში ჯგუფმა ჩაწერა რამდენიმე სტუდიური დისკი და EP. ლეიბლთან Warner Brothers კონტრაქტის გაფორმების შემდეგ 1993 წელს მან გამოსცა ჰიტ-სინგლი She Don't Use Jelly. მიუხედავად იმისა, რომ ამ დროისათვის ეს იყო მათი ერთადერთი წარმატებული სინგლი აშშ-ში, ჩანაწერმა და ჯგუფმა დაიმსახურეს კრიტიკოსების მაღალი შეფასება. ასე გაგრძელდა 1999 წელს, როდესაც გამოვიდა The Soft Bulletin (დასახელებული ჟურნალ NME მიერ წლის ალბომად) და 2002 წელსაც, დისკით Yoshimi Battles the Pink Robots. ინგლისსა და ევროპაში ჯგუფს მეტი ჰიტ-სინგლი ჰქონდა, ვიდრე შტატებში. 2007 წელს იგი წარდგენილი იქნა პრესტიჟულ ჯილდოზე BRIT, კატეგორიაში ’’საუკეთესო უცხოური ჯგუფი’’. 2007 წლისათვის The Flaming Lips-ს მიღებული ჰქონდა სამი გრემი, მათ შორის ორი - საუკეთესო ინსტრუმენტული როკ-შესრულებისათვის. 2009 წლის 13 ოქტომბერს გამოვიდა ჯგუფის უკანასკნელი სტუდიური ალბომი Embryonic, ხოლო 22 დეკემბერს - კიდევ ერთი პროექტი, ჯგუფ პინკ ფლოიდის 1973 წლის ცნობილი ალბომის The Dark Side of the Moon საკუთარი ინტერპრეტაცია. მთავარი სტატია: The Flaming Lips-ის დისკოგრაფია. Hear It Is (1986) Oh My Gawd!!! (1987) Telepathic Surgery (1989) In a Priest Driven Ambulance (1990) Hit to Death in the Future Head (1992) Transmissions from the Satellite Heart (1993) Clouds Taste Metallic (1995) Zaireeka (1997) The Soft Bulletin (1999) Yoshimi Battles the Pink Robots (2002) At War with the Mystics (2006) Embryonic (2009) The Flaming Lips and Stardeath and White Dwarfs with Henry Rollins and Peaches Doing The Dark Side of the Moon (2009) Playing Hide and Seek with the Ghosts of Dawn (2012) The Terror (2013) Oczy Mlody (2017) King's Mouth (2019) American Head (2020) ვიკისაწყობში არის გვერდი თემაზე: The Flaming Lips ოფიციალური საიტი
დარდუბალა

დარდუბალა — ანიმაციური ტელესერიალი, რომელიც ტელეარხ რუსთავი 2-ის ეთერში 1999-2000 წლებში გადიოდა. სერიალს ამზადებდა სტუდია „ვაშა“, გიორგი ჭანტურიას და შალვა რამიშვილის ხელმძღვანელობით და იდეების მიხედვით. იგი ნაწილობრივ ეფუძნებოდა რადიო 105-ის ეთერში გასულ სახუმარო აუდიო-ტიხრებს და ცნობილი სიმღერების პაროდიებს. დარდუბალა იყო პირველი ქართული ანიმაციური სერიალი პოლიტიკურ მოვლენებზე ყურადღების გამახვილებით. შეიძლება ითქვას, რომ მისი პერსონაჟების სახით წარმოდგენილი იყო თანამედროვე საქართველოს გროტესკული ვერსია. 2005 წელს ეთერში გავიდა სერიალის გაგრძელება, დარდუბალა 2, რომლის პერსონაჟი მიხეილ სააკაშვილი იყო. ეპიზოდები YouTube-ზე (46 ეპიზოდი) ↑ „202“-ზე პირველი ოქტომბრიდან „დარდუბალას“ ახალი სერიები გავა, 19 სექტემბერი 2005, Media.ge. დაარქივებულია ორიგინალიდან — 4 მარტი 2016. ციტირების თარიღი: 7 ოქტომბერი 2014.
ჩრდილოეთი კუნძული (ახალი მიწა)

ჩრდილოეთი კუნძული (რუს. о́стров Се́верный) – ჩრდილოეთი კუნძული ახალი მიწის არქიპელაგში, მდებარეობს ჩრდილოეთ რუსეთში. კუნძულის ფართობი შეადგენს 48,904 კვადრატულ კილომეტრს (18,900 კვ.მილი), ჩრდილოეთი კუნძული თავისი ფართობის სიდიდით შესულია მსოფლიოს 30 უდიდეს კუნძულს შორის. იგი სამხრეთის კუნძულისგან გამოყოფილია მატოჩკინის სრუტის მეშვეობით. ჩრდილოეთი კუნძული დაფარულია ყინულებით. აქ მდებარეობს რუსული არმიის ნავსადგური.
ქიმიური ელემენტების სახელების ეტიმოლოგია

↑ ასტატის ადრინდელი სახელი იყო ალაბამინი (alabamine-Ab) ↑ http://www.etymonline.com/index.php?term=borax. დაარქივებულია ორიგინალიდან — 2016-03-04. ციტირების თარიღი: 2021-09-25. ↑ http://www.etymonline.com/index.php?search=boron&searchmode=none ↑ ივანე ჯავახიშვილი, ქართველი ერის ისტორია, წიგნი I, თხზულებათა სრული კრებული თორმეტ ტომად, ტომი I, „თბილისის უნივერსიტეტის გამომცემლობა“, თბილისი, 1979, გვ. 64. ↑ ა.ჩხენკელი, ქიმია საქართველოში ძველად, „მეცნიერება“, თბილისი, 1979, გვ. 32 ↑ ილია აბულაძე, ძველი ქართული ენის ლექსიკონი, 1973 ↑ ა.ჩხენკელი, ქიმია საქართველოში ძველად, „მეცნიერება“, თბილისი, 1979, გვ. 32 ↑ ა.ჩხენკელი, ქიმია საქართველოში ძველად, „მეცნიერება“, თბილისი, 1979, გვ. 32 ↑ ა.ჩხენკელი, ქიმია საქართველოში ძველად, „მეცნიერება“, თბილისი, 1979, გვ. 31, გვ. 89 ↑ ივანე ჯავახიშვილი, ქართველი ერის ისტორია, წიგნი I, თხზულებათა სრული კრებული თორმეტ ტომად, ტომი I, „თბილისის უნივერსიტეტის გამომცემლობა“, თბილისი, 1979, გვ. 64
დარდანელის სრუტე

დარდანელი (თურქ. Çanakkale Boğazı, ბერძ. Δαρδανελλια), ადრე ცნობილი როგორც ჰელესპონტი — არის ვიწრო სრუტე ჩრდილო-დასავლეთ თურქეთში, რომელიც ეგეოსის ზღვას მარმარილოს ზღვასთან აერთებს. მისი კოორდინატებია 40°13′N, 26°26′E. სრუტე სიგრძით 61 კმ-ია და მხოლოდ 1,2–6 კმ მერყეობს სიგანეში, საშუალო სიღრმით 55 მ, ხოლო მაქსიმალური სიღრმით 82 მ. წყალი სრუტის გასწვრივ ორივე მიმართულებით მიედინება მარმარილოს ზღვიდან ეგეოსისკენ ზედაპირის დინებით, საპირისპიროდ კი ქვემო დინებით. ბოსფორის სრუტის მსგავსად ის ევროპას (გალიპოლის ნახევარკუნძულთან) აზიისგან ჰყოფს. სრუტე საერთაშორისო წყლებს ეკუთვნის და ბოსფორთან ერთად შავ ზღვას ხმელთაშუასთან აკავშირებს. სრუტესთან მდებარე მთავარი ქალაქია ჯანაკალე (თურქ. ჯანას ციხე). სიტყვა დარდანელი მომდინარეობს დარდანუსისგან, რომელიც ძველი ბერძნული ქალაქი იყო სრუტის აზიურ ნაპირზე. დარდანელის ევროპის ნაპირზეა ნავსადგური გელიბოლუ (გალიპოლი), აზიურ სანაპიროზე კი — ჩანაქკალე. ბოსფორი ვიკისაწყობში არის გვერდი თემაზე: დარდანელის სრუტე Pictures of the city of Çanakkale Map of Hellespont Livius.org: Hellespont დაარქივებული 2010-07-26 საიტზე Wayback Machine.
ხაინანი

ხაინანი (ჩინ.: 海南, ფინინი Hǎinán ხაინანი (?·i)) — პროვინცია ჩრდილო-აღმოსავლეთ ჩინეთში. ადმინისტრაციული ცენტრი და უდიდესი ქალაქია — ხაიკოუ. მოსახლეობა — 8,671,518 ადამიანი (28-ე ადგილი პროვინციებს შორის, 2010 წლის მონაცემებით.) კუნძული გაშენებულია სამხრეთ ჩინეთის ზღვის ნაპირებზე, ჩინეთის კონტინენტური ნაწილისგან ხაინანი გამოყოფილია ხაინინის სრუტის მევეობით, სრუტის მეორე მხარეს მდებარეობს ლეიჩშოუბანდაოს ნახევარკუნძული. კუნძულის ფართობი შეადგენს 33,210 კვადრატულ კილომეტრს, ხაინინი თავისი ფართობის სიდიდის მხრივ შედის მსოფლიოს უდიდეს 50 კუნძულს შორის. ეს ტერიტორია შედის ჩინეთის სამხრეთული ავტონომიის შემადგენლობაში, პროვინციის სტატუსით. საუკუნეების განმავლობაში ეს ტერიტორია შედიოდა გუანდუნის პროვინციის შემადგენლობაში, მაგრამ 1988 წელს გამოეყო გუანდუნს. კუნძულის დედაქალაქია ჩრდილოეთით მდებარე ქალაქი ჰაიკოუ. 2009 წლის მონაცემებით აქ ცხოვრობს 8,180,000 კაცი, სიმჭიდროვის თვალსაზრისით კმ²-ზე საშუალოდ 241 ადამიანი ცხოვრობს. აქ მცხოვრებთა სასაუბრო ენაა ჩინური, თუმცა კუნძულზე ასევე გავრცელებული პორტუგალიურიც. აღმსარებლობის მიხედვით მოსახლეობის უმრავლესობა ბუდისტია. კუნძულზე არის ათი დიდი ქალაქი. მთავარი სტატია: ხაინანი (კუნძული). ფართობის სიდიდით ეს კუნძული მეორეა ჩინეთში ტაივანის შემდგომ, ხაინანი ფართობით უსწრებს ბელგიას. კუნძულზე ძირითადად დაბლობებია, თუმცა არის მთებიც, უმაღლესი წერტილი შეადგენს 1,876 მეტრს, ეს არის მთა ვუზი რომელიც ხაინისნის ცენტრალურ ნაწილში მდებარეობს. დასავლეთ ნაწილში არის ბაკბოს ყურე. კუნძულზე არის კონტინენტური ჰავა. ჰიდროგრაფიული ქსელის მიხედვით ეს ტერიტორია საკმაოდ მდიდარია, აქ მდებარეობს რამდენიმე გრძელი მდინარე და დიდი ტბა. მათგან აღსანიშნავია მდინარე ნანდუ, ის სათავეს იღებს ჩრდილოეთიდან. მისი სიგრძე შეადგენს 314 კილომეტრს, ნანდუს უერთდება მდინარეები ხინსუ და ჩანგუე. კუნძულ ხაინანის ინციდენტი ვიკისაწყობში არის გვერდი თემაზე: ხაინანი Hainan Government Website დაარქივებული 2013-08-08 საიტზე Wayback Machine. Economic profile for Hainan Dr Howard M Scott "Hainan" Resources on the Hainanese in the National Library of Singapore დაარქივებული 2011-08-20 საიტზე Wayback Machine.
კამპეჩე

კამპეჩე (ესპ. Campeche) — ქალაქი და მუნიციპალიტეტი მექსიკაში. კამპეჩეს შტატის ადმინისტრაციული ცენტრი. მდებარეობს იუკატანის ნახევარკუნძულის დასავლეთ ნაწილში, კამპეჩეს ყურეს ნაპირზე. მოსახლეობა 211 671 ადამიანი (2005). ქალაქი დაარსდა 1540 წლის 4 ოქტომბერს ესპანელი კონკისტადორების მიერ, მაიას ქალაქ „Kin Pech“-ის ნანგრევებზე. ქალაქში დაცულია მრავალი ესპანური საფორტიფიკაციო ნაგებობა. 1999 წელს ქალაქი შეიტანეს იუნესკოს მსოფლიო მემკვიდრეობის ძეგლების სიაში. იუნესკოს მსოფლიო მემკვიდრეობის ძეგლები მექსიკაში მსოფლიო მემკვიდრეობის ძეგლების სია ამერიკაში ↑ Campeche. Yucatan Today. დაარქივებულია ორიგინალიდან — 15.04.2012. ციტირების თარიღი: 9.12.2009. ↑ Historic Fortified Town of Campeche — UNESCO World Heritage Centre
ლიგა 3

ლიგა 3 (წარსულში — მეორე ლიგა) — საქართველოს ეროვნული საფეხბურთო ჩემპიონატის რანგით მესამე დივიზიონი ეროვნული ლიგის და ეროვნული ლიგა 2-ის შემდეგ, რომელსაც ატარებს საქართველოს ფეხბურთის ფედერაცია 1990 წლიდან. ამჟამინდელი სახელწოდება ლიგას მიენიჭა 2017 წელს, როცა გათამაშებაში ოცი გუნდი მონაწილეობდა. 2019 წლის სეზონიდან კლუბების რაოდენობა განახევრდა. მოქმედი რეგლამენტის თანახმად, გათამაშება ტარდება ოთხ წრედ. სეზონის განმავლობაში ყოველი კლუბი ატარებს ოთხ მატჩს თითოეულ მეტოქესთან - ორს შინ და ორს სტუმრად. 36 თამაშის შემდეგ ლიგის გამარჯვებული პირდაპირ გადადის ზედა ლიგაში, II და III ადგილოსანი ლიგა 2-ის შესაბამისად IX და VIII ადგილზე გასული კლუბების წინააღმდეგ პლეი-ოფში იღებენ მონაწილეობას, ხოლო IX-X ადგილებზე გასული გუნდები დაქვეითდებიან ლიგა 4-ში. კორონავირუსის პანდემიის გამო სეზონი მხოლოდ ორ წრედ ჩატარდა. გათამაშებაში მონაწილეობდნენ შემდეგი გუნდები: ჩატარებული 18 თამაშის შედეგად ლიგის გამარჯვებული "გარეჯი" გახდა, რომელმაც მომდევნო სეზონში ლიგა 2-ში მონაწილეობის უფლება მოიპოვა. „ბახმარო“ და „მეშახტე“ ლიგა 4-ში დაქვეითდნენ, კოლხეთი-1913 და სკ გორმა კი ლიგა 2-ში გადასასვლელ პლეი-ოფში ითამაშეს, თუმცა ორი მატჩის ჯამში მარცხი განიცადეს: კოლხეთი-1913 - ვიტ-ჯორჯია - 1-0, 0-1, პენალტების სერიის შემდეგ 3-4. მერანი მარტვილი - გორი - 3-1, 0-0. ↑ http://liga.gff.ge/?season=6&league=3 ↑ http://liga.gff.ge/?season=7&league=3 ↑ https://int.soccerway.com/national/georgia/meore-liga/2020/regular-season/r56740/ ↑ https://erovnuliliga.ge/ge/game/5498-kol-wit ↑ https://erovnuliliga.ge/ge/game/5499-mer-gor
ლეონჰარდ ფრანკი

ლეონჰარდ ფრანკი (დ. 4 სექტემბერი, 1882 — გ. 18 აგვისტო, 1961) — გერმანელი მწერალი. ლეონჰარდ ფრანკი 1882 წელს დიაბადა დასავლეთ გერმანიის ქალაქ ვიურცბურგში. ბავშვობაში ოცნებობდა მხატვარი გამოსულიყო. სიჭაბუკის წლები ლიტერატორთა და მხტვართა წრეში გაატარა. მას რომანებმა „ყაჩაგთა ბანდა“, „მარცხნივ, სადაც გულია“, „იესოს მოწაფეები“, „ოქსენფურტელ მამაკაცთა კვარტეტი“, მსოფლიო აღიარება მოუპოვეს. ფრანკი გარდაიცვალა 1961 წელს დასავლეთ გერმანიაში. 1914 — რომანი „ყაჩაღთა ბანდა“; 1917 — ნოველების კრებული „ადამიანი კეთილია“; 1925 — ნოველა „ბოლო ვაგონში“ 1927 — რომანი „ოქსენფურტელ მამაკაცთა კვარტეტი“; 1947 — „იესოს მოწაფეები“; 1948 — „მატილდა“; 1952 — ავტობიოგრაფიული რომანი „მარცხნივ, სადაც გულია“. 1955 წელს მიენიჭა გდრ-ის ეროვნული პრემია. ქართული საბჭოთა ენციკლოპედია, ტ. 10, თბ., 1986. — გვ. 391. ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 Encyclopædia Britannica <a href="https://wikidata.org/wiki/Track:Q5375741"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ Encyclopædia Universalis — Encyclopædia Britannica, 1968. <a href="https://wikidata.org/wiki/Track:Q2743906"></a><a href="https://wikidata.org/wiki/Track:Q1340194"></a> ↑ 5.0 5.1 filmportal.de — 2005. <a href="https://wikidata.org/wiki/Track:Q15706812"></a> ↑ 6.0 6.1 Academy of Arts, Berlin — 1696. <a href="https://wikidata.org/wiki/Track:Q414110"></a> ↑ 7.0 7.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 8.0 8.1 Proleksis enciklopedija, Opća i nacionalna enciklopedija — 2009. <a href="https://wikidata.org/wiki/Track:Q3407324"></a> ↑ 9.0 9.1 9.2 9.3 The Fine Art Archive — 2003. <a href="https://wikidata.org/wiki/Track:Q10855166"></a> ↑ 10.0 10.1 Munzinger Personen <a href="https://wikidata.org/wiki/Track:Q107343683"></a> ↑ 11.0 11.1 11.2 Франк Леонхард // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ 12.0 12.1 http://www.aufbau-verlag.de/media/Upload/pdf/Modern_Classics_Aufbau_Fall_2013.pdf ↑ http://www.britannica.com/EBchecked/topic/217188/Leonhard-Frank
პაპალოაპანი

პაპალოაპანი – მდინარე მექსიკაში, ვერაკრუსის შტატის ერთ-ერთი უმთავრესი მდინარე. სახელწოდება მომდინარეობს აცტეკების ენიდან და ნიშნავს „პეპელის მდინარეს“. პაპალოაპანი სათავეს იღებს აღმოსავლეთი სიერა-მადრეს მთიანეთში, ოახაკასა და ვერაკრუსის შტატების საზღვართან. მისი სიგრძე 122 კილომეტრია და ერთვის მექსიკის ყურეში, ალვარადოს ლაგუნას. პაპალოაპანის ნაპირებზე გაშენებულია ორი ქალაქი: სან-ხუან-ბაუტისტა-ტუშტეპეკი (ოახაკას შტატი) და ტლაკოტალპანი (ვერაკრუსი). (ესპანური) სტატია პაპალოაპანზე დაარქივებული 2008-02-22 საიტზე Wayback Machine. (ინგლისური) მსოფლიოს მდინარეები – პაპალოაპანი დაარქივებული 2008-10-13 საიტზე Wayback Machine.
ტოლუკა

ტოლუკა (ესპ. Toluca) — ქალაქი ცენტრალურ მექსიკაში. მეხიკოს შტატის ადმინისტრაციული ცენტრი. მოსახლეობა 747 512 ადამიანი (2005). მექსიკის ქალაქების სია
ჩიუაუა

ჩიუაუა (ესპ. Chihuahua) — ქალაქი ჩრდილოეთ მექსიკაში. ჩიუაუის შტატის ადმინისტრაციული ცენტრი. მოსახლეობა 825 327 ადამიანი (2005). მექსიკის ქალაქების სია ჩიუაუა — სტატია ენციკლოპედია ბრიტანიკიდან (ინგლისური)
მექსიკის ეროვნული მოქმედების პარტია

მექსიკის ეროვნული მოქმედების პარტია (ესპ. Partido Acción Nacional, PAN) — პოლიტიკური პარტია მექსიკაში. მმართველი პარტია 2000 წლიდან. მისდევს კონსერვატიზმსა და ქრისტიანული დემოკრატიის იდეებს. 2000 წელს საპრეზიდენტო არჩევნებში ვისენტე ფოქსის გამარჯვების შედეგად ქვეყანაში დაასრულა ინსტიტუციურ-რევოლუციური პარტიის 72-წლიანი მმართველობა. 2000 — ვისენტე ფოქსი 2006 — ფელიპე კალდერონი
შოჩიკალკო

შოჩიკალკო (ესპ. Xochicalco) — კოლუმბამდელი არქეოლოგიური ძეგლი მექსიკაში. მდებარეობს ქვეყნის დასავლეთ ნაწილში, მორელოსის შტატში. სახელწოდება ნაუატლზე (აცტეკების ენა) ნიშნავს „ყვავილების სახლში“. მეხიკოდან დაშორებულია 76 მილით. შოჩიკალკომ თავის განვითარების აპოგეას მიაღწია ტეოტიუაკანის დაცემის შემდეგ და არსებობს კიდეც მოსაზრება, რომ ტეოტიუაკანის იმპერიის დაცემაში ამ ქალაქს დიდი წვლილი მიუძღვის. შოჩიკალკოს არქიტექტურა და იკონოგრაფია წააგავს მაიას, ტეოტიუაკანის და მატლაცინკას კულტურის არქიტექტურასა და იკონოგრაფიას. მთავარი საცერემონიო ცენტრი დგას ხელოვნურად გაკეთებულ გორაკზე. გორაკის დამრეცები დატერასებულია. ამ ტერიტორიაზე პირველი დასახლება გაჩნდა ძვ. წ. 200 წელს, მაგრამ მნიშვნელოვან დასახლებულ პუნქტად იგი მხოლოდ ჩვ. წ. 700-900 წლებში იქცა. აქ არსებული არქიტექტურაც სწორედ ამ პერიოდს განეკუთვნება. განვითარების პიკის პერიოდში, ქალაქის მოსახლეობა შეადგენდა 20 000 ადამიანს. 1999 წელს იუნესკომ შოჩიკალკო მსოფლიო მემკვიდრეობის სიაში შეიტანა. იგი ტურისტებისთვის ღიაა და აქვე მოქმედებს საკმაოდ მდიდარი მუზეუმიც. იუნესკოს მსოფლიო მემკვიდრეობის ძეგლები მექსიკაში მსოფლიო მემკვიდრეობის ძეგლების სია ამერიკაში INAH National Institute of Anthropology and History დაარქივებული 2009-02-10 საიტზე Wayback Machine. შოჩიკალკოს არქეოლოგიური ზონა დაარქივებული 2008-05-25 საიტზე Wayback Machine. Xochicalco on Tulane.edu დაარქივებული 2009-09-27 საიტზე Wayback Machine. ფოტოები დაარქივებული 2012-01-10 საიტზე Wayback Machine.
სტადიო ოლიმპიკო გრანდე ტორინო

სტადიო ოლიმპიკო გრანდე ტორინო — საფეხბურთო სტადიონი იტალიის ქალაქ ტურინში. სტადიონი ოლიმპიკო აშენდა 1933 წელს, 1934 წლის მსოფლიო ჩემპიონატისათვის და ტევადობა 65 000 ადგილს შეადგენდა. მისი სახელწოდება იყო „Stadio Mussolini“ ბენიტო მუსოლინის პატივსაცემად. მეორე მსოფლიო ომის შემდეგ მას სახელი გადაერქვა და ეწოდა „კომუნალე“. დიდი ხნის განმავლობაში მასზე ტორინო და იუვენტუსი მართავდნენ საშინაო მატჩებს, ვიდრე 1990 წელს არ აიგო სტადიონი „დელე ალპი“. ამჟამად სტადიონის ტევადობა არის 27 128 და ის გადაუხურავია. აქ გაიმართა 2006 წლის ზამთრის ოლიმპიადის გახსნისა და დახურვის ცერემონიალი. ოლიმპიური თამაშების შემდეგ სტადიონს სახელი შეეცვალა და დაერქვა „Stadio Grande Torino“ („დიდი ტორინოს სტადიონი“), 1949 წელს, სუპერგის ავიაკატასტროფაში ტორინოს ლეგენდარული გუნდის დაღუპულ ფეხბურთელთა პატივსაცემად. ვიკისაწყობში არის გვერდი თემაზე: სტადიო ოლიმპიკო გრანდე ტორინო ოფიციალური საიტი დაარქივებული 2009-03-04 საიტზე Wayback Machine. (იტალიური)
კასას-გრანდესი

კასას-გრანდესი (ესპ. Casas Grandes), აგრეთვე ცნობილი როგორც პაკიმე – კოლუმბამდელი არქეოლოგიური კომპლექსი და მისი ცენტრალური ძეგლი მექსიკაში, ქვეყნის ჩრდილო-დასავლეთ ნაწილში, ჩიუაუას შტატში. იგი მდებარეობს საკმაოდ ნაყოფიერ ხეობაში და წარმოადგენს მექსიკის ჩრდილო-დასავლეთ რეგიონის ერთ-ერთ უმნიშვნელოვანეს არქეოლოგიურ კომპლექსს, მდებარეობს მდინარე კასას-გრანდესის სანაპიროებზე. შტატის დედაქალაქ ჩიუაუადან ჩრდილოეთით 240 კმ-ზე. ამ ტერიტორიაზე პირველი დასახლებები გაჩნდა ჩვ .წ. 1130-1300 წლებში და იზრდებოდა XIV საუკუნის ბოლომდე. ყველაზე დიდი დასახლება იყო პაკიმე. თითოეული საცხოვრებელი ადგილი სპეციალური წყალმომარაგების სისტემით იყო უზრუნველყოფილი. ამ სისტემის ნაწილს წარმოადგენდა მიწისქვეშა რეზერვუარები და არხები. ეს ყველაფერი აშენდა XIV საუკუნის განმავლობაში, მაგრამ XV საუკუნის დასაწყისში ქალაქი მოსახლეობის მიერ მიტოვებულ იქნა. იუნესკოს მსოფლიო მემკვიდრეობის ძეგლები მექსიკაში მსოფლიო მემკვიდრეობის ძეგლების სია ამერიკაში პაკიმეს ისტორია და ფოტოები პაკიმე, მსოფლიო მემკვიდრეობის ძეგლი